宝山区（上海）

宝山区是上海市下头个一个区，勒上海市个东北面，隔牢长江是崇明岛。西面是嘉定区，南面靠牢杨浦区、虹口区、静安区帮普陀区，北面搭江苏苏州个太仓市相连。此地是外来人口进来个大区，2022年外来人口有89.41万。

 行政区划 
到2023年，宝山区一共有三个街道、九个镇；三个街道分别是吴淞街道、张庙街道、友谊路街道，九个镇分别是庙行镇、罗店镇、大场镇、顾村镇、罗泾镇、杨行镇、月浦镇、淞南镇、高境镇。

 历史 
明永乐十年（1412年），垃此地海边用土造仔座山，用来当航海个标志，永乐皇帝拿渠起名字叫“宝山”。清雍正两年（1724年），建立宝山县。1958年1月从江苏省划畀上海市。1988年，宝山县搭原来个吴淞区合并成宝山区。

分类:上海个区
Category:宝山区（上海市）